

Előterjesztés Zalakaros Város Önkormányzata Képviselőtestületének 2020. február 13-án tartandó ülésére

Tárgy: Zalakarosi Közös Önkormányzati Hivatal 2020. évi költségvetése
Előterjesztést készítette:   Szabóné dr. Csányi Marianna jegyző

 Horváthné Juhász Barbara pénzügyi osztályvezető

Tisztelt Képviselőtestület!
Az államháztartásról szóló 2011. évi CXCV. törvény 24. § (3) írja elő, azt hogy a költségvetési tervezetet a központi költségvetésről szóló törvény hatálybalépését követő negyvenötödik napig a képviselőtestület elé kell terjeszteni. A törvényi előírásnak történő megfelelés alapján került összeállításra és beterjesztésre Zalakaros Közös Önkormányzati Hivatal 2020. évi költségvetés tervezete.
I. Általános indoklás

A Zalakarosi Közös Önkormányzati Hivatal az alábbi költségvetési szervek adminisztrációs, igazgatási, gazdálkodási feladatait látja el: 

· Zalakaros Város Önkormányzata

· Zalakarosi Közös Önkormányzati Hivatal

· Zalakarosi Óvoda és Bölcsőde

· Zalakarosi Közösségi Ház és Könyvtár

· Zalamerenye Község Önkormányzata

· Zalakaros Kistérség Többcélú Társulása

· Szociális Alapellátó Szolgálat.
A Hivatal engedélyezett létszáma 2020. január 1-én 19 fő köztisztviselő.
II.

A KÖH bevételei és kiadásai
 BEVÉTELEK ALAKULÁSA

Az Közös Önkormányzati Hivatal 2020. évi várható bevételeit meghatározó főbb bevételi források: 
a.  Működési  bevételek között az intézményi működési  
ár- és díjbevételeket (pl. házasságkötések teremdíjai), a dolgozók

telefon használatának térítési díját, a Járási Hivatal 
költségtérítését, valamint a házi segítségnyújtás   adminisztratív hozzájárulását terveztük összesen 1.969.900 Ft összegben.
b.  Egyéb működési célú támogatásként  Zalakaros Város Önkormányzata

142/2016. (V.19.) határozata alapján az Interreg HUHR kerékpárút  pályázat adminsztrációs költségre tervezett valamint gyógyhely  fejlesztési projekt projektmenedzser díjának 2020. évre tervezett részét vesszük számításba 4.778.876 Ft összegben 

c.  Irányító szervi támogatás: 127.840.752 Ft.
KIADÁSOK ALAKULÁSA 

A 2020. évi várható kiadásokat befolyásoló főbb tényezők:
· A közszférában foglalkoztatottak illetménye a Közszolgálati Szabályzat alapján került meghatározásra. A költségvetés tervezete szerint a köztisztviselői illetményalap 2020. január 1-jétől nem változik.
· A hivatalban 2020. január 1-jén érvényes átlagbérek (garantált bérminimum emelést tartalmazza):

	
	átlag
	minimum
	maximum

	Középfokú végzettségűek (5 fő)
	284.720
	241.100
	330.000

	Felsőfokú végzettségűek (10 fő)
	352.660
	305.100
	385.000

	Vezetők (4 fő)
	585.200
	539.000
	701.800


· A képviselőtestülettel folytatott előzetes egyeztetések alapján a Hivatal vezetői részére kisebb mértékű bérfejlesztési keretet szeretne meghatározni, mint a többi dolgozónak igaz, hogy ez sok esetben a dolgozó felelősségével nincs teljes mértékben összhangban. Amennyiben a képviselőtestület az egyeztetéseken elhangzott és a KÖH költségvetésében előzetesen betervezésre került 8%-ot fogadja el – ami 30.373,-Ft/fő/hó bérfejlesztést jelent, akkor a képviselőtestületi szándék figyelembevételével az alábbi bérfejlesztési javaslatot teszem:

	
	bérfejlesztési keretösszeg/ hó (8%)
	javasolt bérfejlesztési %

	Középfokú végzettségűek (5 fő)
	151.865,-
	9%-12%

	Felsőfokú végzettségűek (10 fő)
	303.730,-
	5%-9%

	Vezetők (4 fő)
	121.492,-
	3,5%-7,5%

	Összes bérfejlesztési keret/hó
	577.087,-
	-


· Tervezésre kerültek az évközi kötelező soros lépések, melynek összege 631.335 Ft. 
· A nyelvpótlékokat 38.650.- Ft illetményalappal terveztük.
·  A cafeteria juttatás maximális összege 2020. évben is 200.000 Ft, amely magában foglalja a munkáltató közterheit is.
· Szerepel a költségvetésben a munkába járás költségtérítése, egyéb költségtérítés (szemüveg) valamint egy reprezentációs keret. 
· A személyi juttatások előirányzata összességében 3.664.276 Ft-tal emelkedik, melyben számításra került 2 fő létszámcsökkentés Zalaszabar közös hivatalból történő kiválása miatt, valamint 1 fő közterület felügyelő bére 9 hónapra. Összes tervezett személyi juttatás 100.692.539 Ft.

· A munkaadókat terhelő szociális hozzájárulási adó összege 1.385.447  Ft-tal csökken. 
· a dologi kiadás a teljesítési adatok ismeretében a takarékos gazdálkodás figyelembe vételével lett meghatározva 14.880.006 Ft összegben. 
· A beruházások előirányzata 500.000 Ft, amely a szükséges számítástechnikai eszközök beszerzésére nyújt fedezetet. 
· Tervezésre került még 600.000 Ft felhalmozási célú visszatérítendő kölcsön. 

Amennyiben a képviselőtestület egyetért a benyújtott javaslattal, akkor kérem, hogy az alábbi határozati javaslatot szíveskedjen elfogadni:
Határozati javaslat:
A Képviselőtestület

1./A 2020. évi költségvetési rendeletéhez elfogadja a Zalakarosi Közös Hivatal költségvetését
134.814.528 forint bevételi előirányzattal

                 134.814.528forint kiadási  előirányzattal
2.) a Zalakarosi Közös Önkormányzati Hivatal köztisztviselői részére 2020. évre 8%-os átlagbéremelést határoz meg. Az év közben keletkező kötelező bérnövekményekbe a 8%-os emelés beszámításra kell, hogy kerüljön.

3./ javasolja a jegyzőnek, hogy a köztisztviselők végzettségének figyelembevételével differenciáljon az alábbi ajánlás alapján:

· - Középfokú végzettségűek 9%-12%,

· - Felsőfokú végzettségűek   5%-9%,

· - Vezetők                           3,5%-7,5%.

Határidő: 2020. február 28.

Felelős: Szabóné dr. Csányi Mariann jegyző

Operatív felelős: Horváthné Juhász Barbara pénzügyi osztályvezető, Gaál Krisztina személyzeti és önkormányzati referens

Zalakaros, 2020.02.05.
 Szabóné dr. Csányi Marianna










jegyző
1.melléklet

A közszolgálati tisztviselőkről szóló 2011. évi CXCIX. törvényből kivonat
az illetményekről és díjazásokról
Illetmény

131. § (1) A kormánytisztviselő a kormányzati szolgálati jogviszonya alapján havonta illetményre jogosult. Az illetményt száz forintra kerekítve kell megállapítani. A kerekítés nem minősül munkáltatói intézkedésen alapuló, az általánostól eltérő illetmény-megállapításnak.

(2) Az illetmény a 133. § (1) bekezdése szerint megállapított alapilletményből, valamint – az e törvényben meghatározott feltételek esetén – illetménykiegészítésből és illetménypótlékból áll.

(3) Az alapilletmény és az illetménykiegészítés együttes összegének legalább a garantált bérminimum összegét el kell érnie.

(4) A garantált bérminimum összegét és hatályát a Kormány állapítja meg. (2020 évben 210.600,- Ft)
Illetményalap összege: 38.650,- Ft

Zalakaroson megállapított illetményalap összege: 48.895,- Ft

Díjazás
Illetménykiegészítés
234. § 
(3) A helyi önkormányzat rendeletben egységesen valamennyi felsőfokú iskolai végzettségű köztisztviselőnek a tárgyévre illetménykiegészítést állapíthat meg, amelynek mértéke a köztisztviselő alapilletményének

a)407 a megyei önkormányzatnál, a megyei jogú városnál legfeljebb 40%-a,

b) községi önkormányzatnál legfeljebb 20%-a,

c) az a) és b) pontban nem szereplő önkormányzatnál legfeljebb 30%-a.

(4)408 A helyi önkormányzat a (3) bekezdés szerint rendeletben illetménykiegészítést állapíthat meg egységesen valamennyi érettségi végzettségű köztisztviselőnek, amelynek mértéke legfeljebb 20%.

(5) A (3) és (4) bekezdésben meghatározott illetménykiegészítések egymástól függetlenül is megállapíthatóak.

(6) A fővárosi kerületi, illetve a fővárosi önkormányzat illetménykiegészítésének megállapítására a (3) bekezdés a) pontját, illetve a (4) bekezdést kell alkalmazni.
Zalakaros városban ez  20% középfokúaknak, 30 % felsőfokúaknak

Illetményeltérítés lehetőségei:
Alapilletmény-eltérítés409
234/A. § A képviselő-testület hivatalánál foglalkoztatott köztisztviselők alapilletmény-eltérítésére a 133. § (3) bekezdését kell alkalmazni azzal, hogy az eltérítés tárgyév március 1-jétől a következő év február végéig terjedő időszakra állapítható meg. Az eltérítésről szóló döntést minden év március 31-éig kell meghozni.

133 § (3) A hivatali szerv vezetője – a (4) bekezdésben foglaltak kivételével – át nem ruházható hatáskörében, a megállapított személyi juttatások előirányzatán belül a tárgyévet megelőző év minősítése, ennek hiányában teljesítményértékelése alapján – ide nem értve, ha a kormánytisztviselő végleges áthelyezésére kerül sor – a tárgyévre vonatkozóan a kormánytisztviselő besorolása szerinti fizetési fokozathoz tartozó alapilletményét – a hivatali szervezet vezetője esetében a kinevezésre jogosult – december 31-éig terjedő időszakra legfeljebb 50%-kal megemelheti, vagy legfeljebb 20%-kal csökkentett mértékben állapíthatja meg. Az eltérítésről a hivatali szervezet vezetője minden év február 28-áig dönt. Az így megállapított eltérítés mértéke – a (6) bekezdésben foglaltakon túl – a tárgyévben egy alkalommal a megállapítástól számított hat hónapot követően a teljesítményértékelés alapján módosítható, azzal a feltétellel, hogy a kormánytisztviselő korábban már megállapított alapilletménye legfeljebb 20%-kal csökkenthető.

Személyi illetmény
235. §410 (1) A képviselő-testület hivatalánál foglalkoztatott köztisztviselőnek az e törvényben meghatározott illetményrendszerre vonatkozó szabályoktól eltérő személyi illetményt állapíthat meg – a polgármester, a főpolgármester, a megyei közgyűlés elnöke jóváhagyásával – a jegyző, illetve a főjegyző. Személyi illetmény minősítéssel, ennek hiányában teljesítményértékeléssel alátámasztott, kivételes teljesítményt nyújtó köztisztviselő részére állapítható meg. A tárgyév március 1-jétől a következő február végéig terjedő időszakra vonatkozó, határozott időre megállapított havi személyi illetmény nem haladhatja meg a Központi Statisztikai Hivatal által hivatalosan közzétett, a tárgyévet megelőző évre vonatkozó nemzetgazdasági havi átlagos bruttó kereset tízszeresét.
(2) A vezetői munkakört betöltő köztisztviselő személyi illetménye visszavonható vagy módosítható, ha vezetői munkakörből alacsonyabb vezetői vagy nem vezetői munkakörbe kerül.

(3) Személyi illetmény megállapítása esetén pótlék nem fizethető.

A hivatalban 2020. január 1-jén érvényes átlagbérek (garantált bérminimum emelést tartalmazza):

Gazdasági Bizottság és a Humánpolitikai és Ügyrendi Bizottság határozata:
A bizottság javasolja a képviselőtestület számára, hogy a Zalakarosi Közös Önkormányzati Hivatal költségvetését úgy hagyja jóvá, hogy a kiadási oldalon a működési költségvetés főösszege nem haladhatja meg az előző évi működési költségvetés zalaszabari kirendeltség működtetéséhez biztosított előirányzattal csökkentett főösszegét.

Az önkormányzati költségvetési rendelettervezet táblázatait javasolja kiegészíteni az előző évi eredeti előirányzatok adataival.

A bizottság javasolja, ahhoz, hogy részletesebb információ álljon a képviselők rendelkezésére a költségvetéssel kapcsolatban, a táblázatok sora egészüljön ki a bevételi és kiadási előirányzatokat részletesebben bemutató rovatrend szerinti vagy COFOG szerinti táblázattal.

A bizottság javasolja, hogy a költségvetési rendelettervezet 7. mellékletében a tartalék átcsoportosítási jog kerüljön felülvizsgálatra.

A költségvetési rendelettervezetben a Zalakarosi Közös Önkormányzati Hivatal engedélyezett létszámkeretét pontosítani javasolja.


